Teodoriko la 4-a (Luzacio)

Margrafo **Teodoriko la 4-a** de Luzacio, germane *Dietrich IV.* , ankaŭ nomata *Diezmann*  (naskiĝis ĉirkaŭ 1260; mortis probable la  en Lepsiko) el la dinastio Wettin estis de 1291 ĝis 1303 margrafo de la markio Luzacio, aldone margrafo de Osterland de 1291 ĝis sia morto, kaj Landgrafo de Turingio (kiel "Teodoriko la 1-a") de 1298 ĝis sia morto.

## Biografio 
Teodoriko estis la 3-a filo de Alberto la 2-a, Margrafo de Meißen, kaj ties edzino Margareta de Sicilio (1241-1270), filino de imperiestro Frederiko la 2-a. Post kiam la patrino de Teodoriko fuĝis el la Wartburg, en 1270, ĉar ŝia edzo estis enamiĝinta al Kunigunda de Ajzenbergo (1245-1286), Teodoriko kaj lia frato Frederiko, "la Mordito", estis edukitaj de sia onklo Teodoriko de Landsbergo (1242-1285). Post kiam Teodoriko kaj Frederiko fariĝis pli aĝaj, ili, kune kun alia frato pli maljuna Henriko, batalis kontraŭ sia patro, kiu deziris ke lia filo Apitz, el la dua edziĝo kun Kunigunda, heredu la Landgraflandon Turingio.

La unua teritoria havaĵo de Teodoriko estis Pleissnerland. Post la morto de margrafo Henriko la 3-a, en 1288, li heredis la Luzacion kaj post la morto de Frederiko Tuta, en 1291, li heredis Osterlandon.

En 1301, la ĉefepiskopo de Marburgo, Burkardo la 2-a, vendis al Teodoriko la kastelojn el Droyßig kaj Burgwerben por 2 mil arĝentaj markoj, kun la eblo reaĉeti ilin pli poste. Sed, Burkardo ne faris tion, kaj anstataŭe li vendis ankaŭ la kastelon kaj la urbon el Spremberg al Teodoriko. En 1303, Teodoriko vendis la Luzacion al la Margraflando Brandenburgio, kiu tiam estis regata de la Askania Dinastio.

Adolfo de Nasaŭo (1250-1298), reĝo de la romanoj, senigis Teodorikon el la hereditaj teritorioj, tamen, post la falo de Adolfo, Teodoriko reinstaliĝis. En 1307, la reĝo Alberto la 1-a (1255-1308) de Germanio invadis Osterlandon kun granda armeo. Teodoriko kaj lia frato Frederiko armilprovizis civilulojn kaj kamparanojn, kaj kun iom da helpo de kavaliroj el Brunsvigo, ili venkis Alberton en la Batalo de Lucka, la 31-an de majo 1307.

Teodoriko mortis la 10-an de decembro de tiu jaro, en Lepsiko. Laŭ pli malfruaj raportoj, li estis murdita la 24-an aŭ 25-an de decembro de iu Filipo de Nasaŭ, en la Preĝejo Sankta Tomaso, en Lepsiko. Tamen, pli verŝajne, li mortis pro naturaj kaŭzoj la 10-an de decembro.

Teodoriko edziĝis al Jutta, filino de Bertoldo la 7-a de Henneberg, en 1295. Ili ne havis infanojn.

## Literaturo 
* Allgemeine Deutsche Biographie
* Morganlefay
* Deutsche Biographie
* Rootsweb
* [Historisch-genealogischer Atlas: seit Christi Geburt bis auf ..., Volume 1](http://books.google.com.br/books?id=mohTAAAAcAAJ&pg=PA264&dq=Dietrich+IV.+%28Lausitz%29&hl=en&sa=X&ei=iVmAVNPLF4HdgwSSnoC4CA&ved=0CB4Q6AEwAA#v=onepage&q=Dietrich%20IV.%20(Lausitz)&f=false), Karl Hopf
* [Ortsnamen und Ortsgeschichten aus dem Spreewald: mitsamt der Geschichte der ...](http://books.google.com.br/books?id=foJgAwAAQBAJ&pg=PA130&dq=Dietrich+IV.+%28Lausitz%29&hl=en&sa=X&ei=iVmAVNPLF4HdgwSSnoC4CA&ved=0CC4Q6AEwAg#v=onepage&q=Dietrich%20IV.%20(Lausitz)&f=false), Hanswilhelm Haefs
* A New System of Geography: Part of Germany, viz. Bohemia, Moravia, Lusatia ..., Anton Friedrich Büsching, Patrick Murdoch
* Princely Brothers and Sisters: The Sibling Bond in German Politics, 1100-1250, Jonathan R. Lyon

## Vidu ankaŭ 

Ottoderreiche1.jpg|Otto la 1-a(1125-1190)
Hrobka4.jpg|Teodoriko la 1-a(1162-1221)
Frederick_II_and_eagle.jpg|Frederiko la 2-a(1194-1250)
Codex_Manesse_Markgraf_Heinrich_von_Mei%C3%9Fen.jpg|Henriko la 3-a(1215-1288)
Heinrich_VII._Kurf%C3%BCrsten.JPG|Rudolfo la 1-a(1218-1291)
Meister_der_Manessischen_Liederhandschrift_004.jpg|Otto la 4-a(1238-1309)
Marketa_Albercht2.jpg|Alberto la 2-a(1240-1314)
MarketaStaufska.jpg|Margareta de Sicilio(1241-1270)
Wappen Mark Landsberg.svg|Teodoriko de Landsbergo(1242-1285)
DEU Eisenberg (Thüringen) COA.svg|Kunigunda de Ajzenberg(1245-1286)
Siegel_Adolf_von_Nassau_Posse.JPG|Adolfo de Nasaŭo(1250-1298)
K%C3%B6nig_Albrecht_schickt_wegen_seiner_Kaiserkr%C3%B6nung_einen_Boten_zu_Papst_Bonifatius.jpg|Alberto la 1-a(1255-1308)
Friedrich_Gebissne_Albrechtsburg.jpg|Frederiko la 1-a(1257-1323)
Bertholdsburg2008.JPG|Bertoldo la 7-a(1272-1340)
Frederick_IV,_Burgrave_of_Nuremberg.jpg|Frederiko la 4-a(1287-1332)
Wappen_Magdeburg.svg|Burkardo la 2-a(1305)
DEU Zwickau COA.svg|Erasmus Stella(1460-1521)

## Referencoj 
Kategorio:Dinastio Wettin
Kategorio:Margrafoj de Luzacio
Kategorio:Landgrafoj de Turingio
Kategorio:Historio de Turingio
Kategorio:Historio de Germanio
Kategorio:Homoj de la 13-a jarcento